ג'יל האפפני

ג'יל האפפני (באנגלית: Jill Halfpenny; נולדה ב-15 ביולי 1970) היא שחקנית אנגלייה הידועה בעיקר מהופעותיה בתפקיד רבקה הופקינס באופרת הסבון הבריטית "קורוניישן סטריט (1999–2000); קייט מיטשל באופרת הסבון המתחרה "איסטאנדרס" (2002–2005); איזי רדפאת' בסדרה "דרך ווטרלו" (2006–2007); ודאיין מנינג בסדרת הדרמה "במועדון" (2014–2016). ב-2004 זכתה האפפני בעונה השנייה של תחרות הריקודים הטלוויזיונית "Strictly Come Dancing". הקריירה של האפפני החלה ב-1989 בסדרת הילדים "מועדון בייקר" של ה-BBC. בהמשך הופיעה במגוון תפקידים בטלוויזיה בסדרות כגון "Peak Practice", "משפחה וצרות אחרות", "לב פראי", "Lightfields", "בבילון", "אנושיים", "Three Girls", ובמיני-סדרה "שקרן/שקרנית". להאפפני קריירה מצליחה גם בתיאטרון, והיא הופיעה במגוון הפקות החל מקומדיות מוזיקליות (pantomime) וכלה בתיאטראות וסט אנד, במחזות כגון "הדוד וניה", "נערות לוח השנה", "המסיבה של אביגיל", ובמחזות זמר כגון "שיקגו". ב-2011 זכתה בפרס שחקנית השנה הטובה ביותר של בחירת הצופים בתיאטרון, ובפרס לורנס אוליבייה להופעה הטובה ביותר בתפקיד משנה במחזמר על תפקידה בדמות פולט במחזמר "Legally Blonde". האפפני נולדה בגייטסהד למורין וקולין האפפני. יש לה שתי אחיות גדולות ממנה ניקולה ופולה. השנייה היא אמה של השחקנית צ'לסי האפפני. היא למדה בבית הספר הקתולי סנט אדמונד קמפיון בגייטסהד. בשנים 1994 עד 1996 למדה משחק באקדמיית ובר דאגלס לאמנות הדרמה. עוד למדה בבית הספר למשחק "First Act Theatre" בגוספורת' שבניוקאסל, וב-"Reavley Theatre School" בפלינג שבגייטסהד. קריירת המשחק שלה החלה כשהייתה בת 14 בסדרת הדרמה לילדים "מועדון בייקר" של ה-BBC, שצולמה באזור בנוול שבניוקאסל. תפקידיה בטלוויזיה כוללים הופעות בסדרה "דיאל ופסקו", "ברברה" ו"קורוניישן סטריט". בתיאטרון שיחקה עם להקת התיאטרון האל טראק (Hull Truck Theatre). ב-2002 לוהקה לתפקיד קייט מיטשל באופרת הסבון "איסטאנדרס" של ערוץ BBC One. הדמות הוצגה כשוטרת שנשלחה לרגל אחר פיל מיטשל, אבל אחרי שזהותה נחשפה, היא עזבה את המשטרה והתחתנה עם פיל. הפרק האחרון בהשתתפותה שודר בינואר 2005. ב-2004 השתתפה האפפני בתחרות הריקודים הסלוניים "Strictly Come Dancing" של ערוץ BBC One, ורקדה יחד עם דארן בנט. בני הזוג זכו בתחרות והשופטים העניקו להם בגמר את מלוא 40 הנקודות. ב-14 בדצמבר 2004 האפפני ודארן בנט הופיעו על הבמה במופע "Royal Variety Performance" שהתקיים בלונדון קוליסאום. בתוכנית ספיישל לחג המולד של "Strictly Come Dancing" בה השתתפו הזוכים בתחרויות והתחרו זה בזה. ג'יל ודארן הוכתרו כאלופי האלופים. בדצמבר אותה שנה פורסם שהאפפני תככב בתפקיד רוקסי הארט במחזמר "שיקגו" בווסט אנד החל מינואר 2005. ב-2005 הופיעה האפפני במחזה "The Bodies" עיבוד של פיטר פלנרי לרומן מאת אמיל זולא, בתיאטרון לייב בניוקאסל, לצדו של השחקן קרייג קונוויי שאיתו התחתנה מאוחר יותר. ב-2005 וב-2006 שיחקה בהאפפני בקומדיות מוזיקליות בתיאטרון רויאל בניוקאסל. בינואר 2006 הייתה האפפני מנחה אורחת בסדרה "The Sound of Musicals" של ה-BBC, ושיחקה בתפקיד רוקסי בול בפרק בסדרה "לגדול בלי בושה". עוד ב-2006 השתתפה בתפקיד אורח בפרק בתוכנית "המופע של קתרין טייט". באביב 2006 החלה האפפני לשחק בסדרה "דרך ווטרלו" של ערוץ BBC One, בתפקיד המורה איזי רדפאת', עליו זכתה בפרס TV Quick לשחקנית הטובה ביותר. הדמות שגילמה נהרגה בסוף העונה השנייה של הסדרה. ב-2007 הייתה האפפני הקריינית בתוכנית התיעודית "Freaky Eaters" של BBC Three, ובתוכנית "Fat Man's Warning" של ערוץ 4. מפברואר 2008 שיחקה האפפני, שהייתה אז בהיריון, בתפקיד נורמה פארנס לצדו של מייקל ברימור במחזה "Surviving Spike" בתיאטרון רויאל בווינדזור. החל מ-28 ביולי ועד 31 באוקטובר 2009 כיכבה האפפני בהפקה של הווסט אנד של "נערות לוח השנה", וגילמה את פולט בונפונטה במחזה "Legally Blonde", שהוצג לראשונה בינואר 2010. היא שיחקה בתפקיד זה עד סוף אוקטובר 2010, ואז החליפה אותה דני ואן אאוטן. על תפקיד זה זכתה האפפני בפרס קהל התיאטרון לשחקנית המשנה הטובה ביותר במחזמר, וזכתה בפרס לורנס אוליבייה להופעה הטובה ביותר בתפקיד משנה במחזמר. האפפני שיחקה בתפקיד אורח בסדרה הקנדית "התעלומות של הבלש מורדוק" בפרק אחד בעונה החמישית ששודר ב-2012. במרץ 2012 כיכבה האפפני במחזה "המסיבה של אביגייל" מאת מייק לי בתיאטרון Menier Chocolate Factory בלונדון. באפריל הועלתה ההצגה בתיאטרון המלכותי בבאת', ואחר כך הועברה לתיאטרון וינדהם שבווסט אנד, שם הוצגה ממאי עד ספטמבר. ב-2014 כיכבה בסדרת הדרמה "במועדון", שחזרה לעונה שנייה בשנת 2016. עוד ב-2014 שיחקה בסדרה "בבילון" של ערוץ 4. בספטמבר 2014 יחד עם טים הילי הייתה האפפני קריינית של "ההיסטוריה של צפון מזרח בטקס המרתון "Great North Run". ב-2015 כיכבה במחזה "Way Upstream" מאת אלן אייקבורן בתיאטרון פסטיבל צ'יצ'סטר. עוד באותה שנה שיחקה בעונה הראשונה של הסדרה "אנושיים". ב-2017 החלה לשדר בערוץ רדיו 2 של ה-BBC לצדה של שרה קוקס. ב-2018 לוהקה לעיבוד הבימתי של הרומן "הבחורה על הרכבת" בלידס. הצגת הבכורה הייתה במאי בתיאטרון וסט יורקשייר פלייהאוס. ב-2007 התחתנה האפפני עם השחקן קרייג קונוויי. לבני הזוג נולד ילד אחד. השניים התגרשו ב-2010. היא שגרירה של ארגון הצדקה לילדים "Kidscape". ג'יל האפפני, במסד הנתונים הקולנועיים IMDb (באנגלית) Dominic Cavendish, ‏Jill Halfpenny: the life and soul of Abigail's Party, The Telegraph, 22 February 2012 "Strictly Come Dancing - Jill Halfpenny - BBC One". bbc.co.uk. נבדק ב-18 בינואר 2017. {{cite web}}: (עזרה) Parker, Robin. "Corrie cleans up at TV Quick awards". Broadcastnow.co.uk. נבדק ב-7 בספטמבר 2013. {{cite web}}: (עזרה) Street-Howe, Zoe (8 בפברואר 2008). "Jill Halfpenny is pregnant!". The Sun. London. נבדק ב-25 במאי 2008. {{cite news}}: (עזרה) Celebrities (21 ביולי 2009). "Jerry and June shed their clothes and join fellow Calendar Girls for cheeky snap". Hello!. נבדק ב-2 במאי 2012. {{cite web}}: (עזרה) "Davison & Halfpenny Go Blonde with Final Casting". Whatsonstage.com. נבדק ב-2 במאי 2012. {{cite web}}: (עזרה) Full List: 2011 Whatsonstage.com Award Winners, whatsonstage.com, 20 February 2011. "La Boheme and Legally Blonde win at Olivier Awards". The Stage. נבדק ב-7 בספטמבר 2013. {{cite web}}: (עזרה) "Legally Blonde, Into the Woods, Clybourne Park, After the Dance Among Olivier Award Winners in London". Playbill. 13 במרץ 2011. אורכב מ-המקור ב-20 באוקטובר 2012. נבדק ב-2 במאי 2012. {{cite web}}: (עזרה) "Citytv killing Murdoch Mysteries after upcoming season". The Globe and Mail. Canada. 28 בספטמבר 2011. נבדק ב-16 בנובמבר 2011. {{cite news}}: (עזרה) Dominic Cavendish, ‏Jill Halfpenny: the life and soul of Abigail's Party, The Telegraph, 22 February 2012 "Abigail's Party to transfer to Wyndham's Theatre". BBC News. 23 באפריל 2012. {{cite news}}: (עזרה) Dalby, Helen (5 בספטמבר 2014). "29 stunning pictures from the Great North Run Million opening ceremony - Chronicle Live". Evening Chronicle. נבדק ב-7 בספטמבר 2014. {{cite news}}: (עזרה) "Jill Drummond - Humans | TVmaze". www.tvmaze.com (באנגלית). נבדק ב-2018-08-27. "BBC - BBC Radio 2 music highlights for Summer 2017 - Media Centre". www.bbc.co.uk (באנגלית בריטית). נבדק ב-2018-08-28. "Jill Halfpenny sits in, Sara Cox - BBC Radio 2". BBC (באנגלית בריטית). נבדק ב-2018-08-28. Hyde, Nathan (2018-04-06). "Jill Halfpenny to star in The Girl on the Train stage adaptation in Leeds". leedslive. נבדק ב-2018-08-28. McGrath, Nick (26 בנובמבר 2010). "Jill Halfpenny: I'm only 5ft 2in, with boobs and hips, so Fifties-style clothes suit me". Daily Mail. London, UK. {{cite news}}: (עזרה) Kidscape Staff, Trustees, Patrons, Volunteers